অসমীয়া ভাষা আৰু অসমীয়াক কটু মন্তব্য কৰা তিনিচুকীয়াৰ বিতৰ্কিত অৰবিন্দ সিঙে আৰক্ষীৰ ওচৰত আত্মসমৰ্পণ কৰিছে। অৰবিন্দ সিঙে তেওঁ কৰা ভুলৰ বাবে কাণত ধৰি ক্ষমাও খুজিছে।
আনহাতে, অসমীয়া ভাষাক অপমান কৰা অৰবিন্দ সিঙৰ মুখত জয় আই অসম ধ্বনিও শুনা যায়।
যোৱা ৩০ মাৰ্চৰ নিশা এক ফোনকলৰ যোগে অসমীয়া ভাষা আৰু অসমীয়াক কটু মন্তব্য কৰা বিতৰ্কিত অৰবিন্দ সিঙে দেওবাৰে তিনিচুকীয়া আৰক্ষীৰ ওচৰত আত্মসমৰ্পণ কৰে।
গ্ৰেপ্তাৰ হোৱাৰ পাছতেই অৰবিন্দ সিঙে সংবাদ মাধ্যমৰ আগত নিজৰ ভুল স্বীকাৰ কৰে। আৰক্ষীয়ে সিঙক তিনিচুকীয়া সদৰ থানাত মাৰাথন জেৰা অব্যাহত ৰাখিছে।
উল্লেখ্য যে তিনিচুকীয়াৰ ডেলিভাৰী বয় এজনক অসমীয়া ভাষাত কথা কোৱাৰ বাবেই অসমীয়া ভাষাক অপমান কৰি কটু মন্তব্য কৰিছিল অৰবিন্দ সিঙে। ইয়াৰ পিছতে সমগ্ৰ ৰাজ্যতে বিতৰ্কিত অৰবিন্দ সিঙৰ বিৰুদ্ধে প্ৰতিবাদ সাব্যস্ত কৰিছিল বিভিন্ন দল-সংগঠনে।
মা-ভনীৰ নাম লৈ গালি দিয়া অৰবিন্দ সিঙৰ মুখত জয় আই অসম ধ্বনি ওলোৱাই নহয় কাণত ধৰি ক্ষমা খুজি সিঙে কয়, 'দ্বিতীয়বাৰ আৰু এনে ভুল নকৰো'।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
